stanford-oval/wikipedia huggingface dataset:
Zimmerwaldin kokous
Aiheesta muualla

Zimmerwaldin julistuksen teksti ja allekirjoittajat, Marxist.org (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zimmerwald Conference
Käännös suomeksi
Zaman

| Zaman |
| --- | --- |

Lehtityyppi:  sanomalehti
Levikki:  650 000
Perustettu:  1986
Päätoimittaja:  Ekrem Dumanlı
Kotimaa:  Turkki
Kieli:  turkki
Aiheesta muualla
Zaman.com
Zaman on turkkilainen sanomalehti. Sen levikki on 650 000, ja se on Turkin laajalevikkisin lehti.
Turkin viranomaiset ottivat lehden maaliskuussa 2016 haltuunsa oikeuden päätöksellä. Lehden englanninkielisen sisarjulkaisun Today's Zaman päätoimittaja Sevgi Akarçeşme sanoi, että se "tarkoittaa käytännössä lehdistönvapauden loppua Turkissa". Haltuunoton syynä on yleisesti pidetty sitä, että maan johto pelkää lehden tukevan muslimisaarnaaja Fethullah Gülenia, joka Turkin presidentin Recep Tayyip Erdoğanin mukaan suunnittelee vallan kaappaamista Turkissa.
Lehti on arvostellut hallitusta, ja haltuunoton jälkeen toimituksen eteen kerääntyi ihmisiä osoittamaan mieltään.
Kaksi päivää haltuunoton jälkeen lehteä alkoivat tehdä uudet tekijät. Lehden uutta linjaa luonnehdittiin hallitusta tukevaksi. Osa vanhoista tekijöistä julkaisi samana päivänä uuden lehden nimeltään Yarina Bakis. Zamanin Saksan-painos aikoo jatkaa hallituksen arvostelua emolehdestä riippumattomana.
Alun perin lehti tuki islamistista Oikeus ja kehitys -puoluetta, mutta sen kriittisyys puoluetta ja sen johtajaa Erdoğania kohtaan alkoi lisääntyä, kun nämä nousivat valtaan ja muuttuivat yhä autoritatiivisemmiksi.
Historia

Vuonna 1986 perustettu Zaman on ollut Samanyolu -nimisen mediakonsernin omistuksessa. Zaman nosti levikkiään 2000-luvun alkuvuosina palkkaamalla kolumnisteikseen oikeistointellektuelleja sekä uudistamalla lehden sisältöä ja ulkoasua. Zamanin sisällössä tärkeimmiksi aiheiksi nostettiin Turkin geopoliittinen ja strateginen merkitys sekä maan menestyminen ulko- ja turvallisuuspolitiikassaan, mitä on pidetty selkeänä tuen osoituksena hallituspuolue AKP:lle. AKP:n johtaman hallituksen painottamia aiheita neuvotteluissa EU:n kanssa olivat juuri strategia ja turvallisuus. Zamanin artikkelien aiheita vuonna 2004 on tutkittu. Tutkimuksen perusteella islamilais-konservatiivinen Zaman kannatti vahvasti AKP-puoluetta ja EU-jäsenyyttä.
Zaman (Kabardi-Balkaria)

Lehden etusivu helmikuussa 2024.
Zaman (Заман, ”Aika”) on Venäjällä Kabardi-Balkarian pääkaupungissa Naltšikissa ilmestyvä balkaarinkielinen sanomalehti.
Zaman on saanut alkunsa vuonna 1921 perustetusta venäjänkielisestä Krasnaja Kabarda -lehdestä. Vuonna 1924 se sai nimen Qaraxalq (”Köyhälistö”) ja alkoi julkaista aineistoa myös balkaariksi, kabardiksi ja tatiksi. Balkaarinkielinen Leninci jol (”Leninin tie”) erotettiin omaksi lehdekseen vuonna 1931. Vuonna 1935 se sai nimen Sotsialistiçeski Qabartı-Malqar. Saksalaismiehityksen aikana vuosina 1942–1943 balkaarinkielistä aineistoa julkaistiin Za Sovetskuju Kabardino-Balkariju -lehdessä.
Lehti lakkasi balkaarien karkotuksen yhteydessä vuonna 1944. Se perustettiin uudelleen heidän päästyään palaamaan kotiseudulleen vuonna 1957 nimellä Kommunizmge jol (”Tie kommunismiin”).
Kommunizmge jol oli NKP:n Kabardi-Balkarian aluekomitean sekä Kabardi-Balkarian ASNT:n korkeimman neuvoston ja ministerineuvoston äänenkannattaja. Viidesti viikossa ilmestyneen lehden painosmäärä oli 1970-luvun puolivälissä noin 6 000 kappaletta. Sen rinnalla julkaistiin venäjänkielistä Kabardino-Balkarskaja pravdaa, kabardinkielistä Lenin guegua ja nuorisolehteä Sovetskaja molodjož.
Lehti sai nimen Zaman vuonna 1991. Se on Kabardi-Balkarian tasavallan parlamentin ja hallituksen äänenkannattaja. Tasavallan kolmen päälehden ilmestymistiheyttä harvennettiin taloussyistä viidestä kolmeen kertaan viikossa vuonna 2018. Nelisivuisen ja broadsheet-kokoisen Zamanin painosmäärä oli 1 800 kappaletta vuonna 2024.
Aiheesta muualla

Lehden sivusto
Lituya Bayn megatsunami

| Lituya Bayn megatsunami |
| --- | --- |
 Tsunamin vaikutukset ovat nähtävissä vuonna 2010 otetussa valokuvassa. Rinteen oikealla puolella kasvillisuus on nuorempaa.
Päivämäärä:  10. heinäkuuta 1958 UTC
Magnitudi:  7,9 (Mw)
Syvyys:  35 km
Episentrumin sijainti:  Lituya Bay, Alaska
Maat, joihin vaikutukset ulottuivat:  Yhdysvallat
Henkilövahingot:  5 kuollutta
Lituya Bayn megatsunami oli maanjäristystä seurannut tsunami Alaskan rannikolla 9. heinäkuuta 1958 paikallista aikaa. Sen magnitudi oli 7,9 ja intensiteetti luokkaa XI. Khantaak Islandilla kuoli kolme henkeä, ja kahden kadonneen oletettiin kuolleen heidän huuhtouduttuaan hyökyaallon mukana Lituya Bayssa. Haines-Skagwayn alueella katkesi merenalaisia kaapeleita. Pelicanissa ja Sitkassa raportoitiin lieviä vahinkoja.
Lahdessa tiedetään ennenkin sattuneen vastaavia maanvyöryjä, mutta vuonna 1958 saatiin ensimmäistä kertaa tarkkoja tietoja.[lähde? ]
Tsunami

Järistyksen voima sai lahden reunoilta liikkeelle yli 30 miljoonaa kuutiometriä kiveä. Pudotusta lahteen oli enimmillään noin 900 metriä. Vyöryä seurannut hyökyaalto nousi yli 500 metriin ja tuhosi tieltään kaikki puut ja muun kasvillisuuden. Muita maanvyöryjä havaittiin vielä yli 240 kilometrin päässää järistyksen keskipisteestä.
Lahdessa oli tapahtuma-aikaan kolme kalastusvenettä, joista yksi upposi, mutta sen matkustajat onnistuivat pelastautumaan. Yksi vene ja kaksi siinä ollutta matkustajaa katosi.
Zambales

Zambalesin sijainti
Zambales on Filippiinien Keski-Luzonin alueella sijaitseva provinssi. Sen pääkaupunki on Iba. Sen naapureita ovat pohjoisessa Pangasinan, idässä Tarlac ja Pampanga ja etelässä Bataan. Lännessä se rajoittuu Etelä-Kiinan mereen. Sen väkiluku vuoden 2010 väestönlaskennassa oli 534 443.
Aiheesta muualla

Kuvia tai muita tiedostoja aiheesta Zambales Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Zero: Fever Part 3

| Zero: Fever Part 3 Ateez |
| --- | --- | --- |

EP-levyn tiedot
 Julkaistu: 13. syyskuuta 2021
 Formaatti: CD, digitaalinen
 Tyylilaji: K-pop, hip-hop, EDM, synthpop
 Kesto: 19.42
 Levy-yhtiö: KQ Entertainment, RCA Records, Legacy Recordings
Listasijoitukset
  1. (syyskuu 2021)   2. (syyskuu 2021)   12. (syyskuu 2021)   20. (syyskuu 2021)
Ateezin muut julkaisut
| In the A to Z 2021 | Zero: Fever Part 3 2021 | Zero: Fever Epilogue 2021 |
Singlet albumilta Zero: Fever Part 3
 ”Deja Vu” Julkaistu: 13. syyskuuta 2021  ”Eternal Sunshine” Julkaistu: 4. lokakuuta 2021
Zero: Fever Part 3 on eteläkorealaisen Ateez-yhtyeen seitsemäs minialbumi, joka julkaistiin 13. syyskuuta 2021. Albumi sisältää kuusi kappaletta, mukaan lukien singlet ”Deja Vu” ja ”Eternal Sunshine”. Albumista julkaistiin kolme eri fyysistä versiota, A, Diary ja Z. Musiikillisesti albumi edustaa useampaa genreä, kuten hip-hopia, EDM:ää ja synthpopia.
Julkaisu

Ennen albumin julkaisua, yhtyeen fanikunta sai äänestää minialbumin nimikkosinglen, kuten aikaisemmissakin julkaisuissa. ”Deja Vu” voitti äänestyksessä ”Eternal Sunshine” -kappaleen.
Vastaanotto

Albumin ennakkotilaukset ylittivät yli 810 000 kappaleen määrään, rikkoen yhtyeen aikaisemman ennätyksen. Ateez voitti kuudennen musiikkiohjelmapalkintonsa 22. syyskuuta ohjelmassa Show Champion. Albumi sijoittui Billboardin World Albums -listan listaykköseksi ja single ”Deja Vu” World Digital Songs -listan listaneloseksi. Zero: Fever Part 3 sijoittui Billboard 200 -listan sijalle 42, joka oli yhtyeen ensimmäinen sijoitus kyseisellä listalla.
Kappaleet

| Zero: Fever Part 3 |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | ”Eternal Sunshine” | Eden, Ollounder, Leez, Kim Hongjoong, Song Mingi | Eden, Ollounder, Leez, Peperoni, Oliv | Eden, Ollounder, Leez, Peperoni, Oliv | 3.29 |  |  |  |  |
| 2. | ”Feeling Like I Do” | Eden, Ollounder, Leez, Kim Hongjoong, Song Mingi | Eden, Ollounder, Leez, Peperoni, Oliv | Eden, Ollounder, Leez, Peperoni, Oliv | 3.17 |  |  |  |  |
| 3. | ”Deja Vu” | Eden, Ollounder, Leez, Peperoni, Oliv, Kim Hongjoong, Song Mingi | Eden, Ollounder, Leez, Peperoni, Oliv | Eden, Ollounder, Leez, Peperoni, Oliv | 3.16 |  |  |  |  |
| 4. | ”Rocky” | Eden, Ollounder, Leez, Kim Hongjoong, Song Mingi | Eden, Leez, Kim Hongjoong, Ollounder, Peperoni, Oliv | Eden, Leez, Kim Hongjoong, Ollounder, Peperoni, Oliv | 3.08 |  |  |  |  |
| 5. | ”All About You” | Eden, Kim Hongjoong, Ollounder, Buddy, Maddox, Song Mingi | Eden, Kim Hongjoong, Ollounder, Buddy, Maddox | Eden, Kim Hongjoong, Ollounder, Buddy | 2.56 |  |  |  |  |
| 6. | ”Not Too Late” (밤하늘) | Eden, Leez, Ollounder, Kim Hongjoong, Song Mingi | Eden, Leez, Ollounder, Peperoni, Oliv | Eden, Leez, Ollounder, Peperoni, Oliv | 3.34 |  |  |  |  |
|  |  |  |  |  | 19.42 |  |  |  |  |
Liz Carr

| Liz Carr> Henkilötiedot |
| --- | --- |
Koko nimi:  Elizabeth Ann "Liz" Carr
Syntynyt: 1972 (ikä 51–52) Port Sunlight, Merseyside, Englanti
Kansalaisuus:  Iso-Britannia
Ammatti:  näyttelijä ja vammaisaktivisti
Aiheesta muualla
Viralliset kotisivut
IMDb 
Elizabeth Ann ”Liz” Carr (s. 1972 Port Sunlight, Merseyside, Englanti) on brittiläinen näyttelijä ja vammaisaktivisti. Carr suoritti lakiopintoja Nottinghamin yliopistossa. Hän sairastaa synnynnäistä nivelten koukistumatautia artrogrypoosia (AMC), minkä vuoksi liikkuminen on mahdollista vain pyörätuolilla.
Carrin elämä muuttui, kun hän päätyi vuonna 2001 yhteisöteatteriin Liverpoolissa ja liittyi vuonna 2005 koomikkoryhmään. Hän on esiintynyt performanssitaiteilijana ja myös televisiossa Sky TV:llä. Vanhemmat ovat tukeneet hänen esiintymistään.
Carrilla on Clarissa Mullery -nimisen tutkijan rooli tv-sarjassa Hiljainen todistaja. Hän on myös vieraillut yhdysvaltalaisessa tieteissarjassa The OA, jossa hän esittää tohtori Marlow Rhodesia.
Kosovo kesäolympialaisissa 2016

Kosovo osallistui kesäolympialaisiin 2016. Sitä edusti kahdeksan urheilijaa viidessä lajissa. Joukkueen lipunkantajana avajaisissa toimi judoka Majlinda Kelmendi. Kyseessä oli Kosovon ensimmäinen osallistuminen olympialaisiin.
Kelmendistä, joka voitti kultaa naisten 52 kilon sarjassa, tuli Kosovon ensimmäinen olympiavoittaja ja -mitalisti.
Joukkue > Ammunta

Urata Rama – naisten 10 m ilmakivääri
Joukkue > Judo

Majlinda Kelmendi – naisten alle 52 kg (1 Kultaa)
Nora Gjakova – naisten alle 57 kg
Joukkue > Pyöräily

Qëndrim Guri – miesten maantieajo
Joukkue > Uinti

Lum Zhaveli – miesten 50 m vapaauinti
Rita Zeqiri – naisten 100 m selkäuinti
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Rita Zeqiri | Naisten 100 m selkäuinti | 1.12,31 | 34. | Ei edennyt | Ei edennyt | Ei edennyt | Ei edennyt |
Joukkue > Yleisurheilu

Musa Hadjari – miesten 800 m
Vijona Kryeziu – naisten 400 m
Liz Brett

| Liz Brett> Henkilötiedot |
| --- | --- |
Koko nimi:  Elizabeth "Liz" Brett
Syntynyt: 10. tammikuuta 1979 Brisbane, Queensland, Australia
Lentopalloilija
Pituus:  182 cm
Paino:  79 kg
Elizabeth "Liz" Brett (s. 10. tammikuuta 1979 Brisbane, Queensland, Australia) on australialainen lentopalloilija. Brett kilpaili vuoden 2000 kesäolympialaisissa lentopallossa sijoittuen yhdeksänneksi edustaen Australiaa.
USS Texas (1892)

| USS Texas |
| --- | --- |


Aluksen vaiheet
Rakentaja:  Norfolk Naval Shipyard, Portsmouth, Virginia
Kölinlasku:  1. kesäkuuta 1889
Laskettu vesille:  28. kesäkuuta 1892
Palveluskäyttöön:  15. elokuuta 1895
Poistui palveluskäytöstä:  11. helmikuuta 1911
Loppuvaihe:  uponnut maalilaivana 21.-22. maaliskuuta 1912
Tekniset tiedot
Uppouma:  6 417 t (max)
Pituus:  94,1 m
Leveys:  19,5 m
Syväys:  7,5 m
Koneteho:  8 610 ihp
Nopeus:  17,8 solmua
Miehistöä:  392
Aseistus
Aseistus:  2 × 12"/35 Mark 1 -tykkiä 4 × 6"/30 Mark 3 -tykkiä 2 × 6"/35 Mark 3 -tykkiä 10 × Driggs-Schroeder 6 naulan -tykkiä 2 × Hotchkiss 6 naulan -tykkiä 4 × Hotchkiss 1 naulan viisiputkista -tykkiä 6 × Driggs-Schroeder 1 naulan -tykkiä 4 × 14" torpedoputkea
USS Texas oli Yhdysvaltain laivaston vuonna 1892 vesille laskettu ironclad taistelulaiva.
Valmistus

Alus tilattiin 3. elokuuta 1886 Norfolkin laivastontelakalta Portsmouthista Virginiasta, missä köli laskettiin 1. kesäkuuta 1889. Alus laskettiin vesille 28. kesäkuuta 1892 kumminaan Sam Houstonin lapsenlapsi Madge Houston Williams ja otettiin palvelukseen 15. elokuuta 1895 päällikkönään Henry Glass.
Suunnittelu

Brasilian vastaanottaessa 1883 taistelulaiva Riachuelon sekä Brasilian, Argentiinan ja Chilen panssaroitujen sotalaivojen hankinnat hälyttivät Yhdysvaltain hallinnon siitä, että Brasialian laivasto oli muodostunut läntisen pallonpuoliskon vahvimmaksi. Yhdysvaltain laivasto kykeni ainoastaan suojaamaan omat satamansa.
Palvelus

Palvelukseenotettaessa alus liitettiin Pohjois-Atlantin laivueeseen, jonka mukana se purjehti pitkin Yhdysvaltain itärannikkoa. Helmikuussa 1897 alus lähti Atlantilta Meksikonlahdelle vieraillen Galvestonissa ja New Orleansissa. Alus palasi maaliskuussa Atlantille, missä se oli vuoden 1898 alkuun. Alus lähti Galvestoniin uudistaaksen helmikuussa 1897 tekemänsä matkan vieraillen matkalla Key Westissä ja Dry Tortugassa. Maaliskuussa alus palasi Atlantille vieraillen jälleen Dry Tortugassa ja saapuen Hampton Roadsiin 24. maaliskuuta. Alus jatkoi normaalipalvelusta osana Pohjois-Atlantin laivuetta.
Palvelus > Espanjan-Yhdysvaltain sota

Alkukeväästä Yhdysvallat julisti Kuuban tapahtumien vuoksi sodan Espanjalle. Texas oli 18. toukokuuta Key Westissä Floridassa valmiina sotaan. Alus saapui 21. toukokuuta nopean laivueen mukana Cienfuegosin edustalle sulkeakseen Kuuban rannikon. Käytyään Key Westissä hiilestämässä alus saapui 27. toukokuuta Santiago de Cuban edustalle. Alus valvoi satamaa 11. kesäkuuta asti, jolloin se lähti tiedustelemaan Guantanamonlahtea. Seuraavat viisi viikkoa alus partioi Santiago de Cuban ja Guantanamonlahden välillä.
Texas kohtasi 16. kesäkuuta USS Marbleheadin, minkä jälkeen alukset tulittivat Cayo del Toren linnaketta Guantanamonlahdella. Alukset avasivat tulen kello 14 ja lopettivat ampumisen tuntia ja varttia myöhemmin, jolloin linnakkeen tuli oli lakannut.
Alus oli 3. heinäkuuta Santiago de Cuban edustalla, kun amiraali Pascual Cervera y Topeten johtama Espanjan laivasto yritti paeta läpi Yhdysvaltain laivaston satamaa saartaneen osaston. Alus avasi välittömästi tulen kohti neljää espanjalaisalusta. Aluksen pääaseet ampuivat Vizcayaa ja Cristóbal Colónia ja apuaseet USS Iowan ja USS Gloucesterin tukemana kahta hävittäjää, jotka irtosivat pikaisesti taistelusta upottautuen pahoin vaurioituneina. Yksi kerrallaan espanjalaisalukset tuhoutuivat keskitetyssä tulessa. Tuhoutuneet alukset pyrkivät kohti rantaa, jossa niiden miehistöt upottivat aluksensa.
Espanjan laivaston tuho oli samalla Santiago de Cuban tuho. Kaupunki joutui piirittäneiden yhdysvaltalaisjoukkojen haltuun 17. heinäkuuta eli vain pari viikkoa laivaston tuhon jälkeen. Vuorokausi kaupungin antautumisen jälkeen Espanja pyysi rauhaa Ranskan välityksellä. Jo ennen rauhan allekirjoitusta 12. elokuuta Washingtonissa Yhdysvaltain laivaston alukset lähtivät kotimatkalle. Texas saapui 31. heinäkuuta New  Yorkiin, minkä lähivesillä se oli marraskuun loppuun.
Palvelus > Loppupalvelus

Alus siirtyi Hampton Roadsiin, jonne se saapui 2. joulukuuta. Alus jatkoi rauhanajan partiointia Atlantin rannikolla. Vaikka alueena oli pääsääntöisesti kaakkoisrannikko niin alus teki toisinaan vierailuja muuallekin kuten San Juaniin Puerto Ricoon ja Havannaan Kuubaan.
Alus oli 1901 hetken poissa palveluksesta, kun sitä kunnostettiin Norfolkin laivastontelakalla. Alus palasi palvelukseen 3. marraskuuta 1902 rannikkolaivueen lippulaivana, missä tehtävässä se oli vuoteen 1905. Alus jatkoi kuitenkin edelleen rannikkolaivueessa. Vuonna 1908 aluksesta tehtiin Charlestonin asemapaikka-alus. Alus nimettiin 15. helmikuuta 1911 uudelleen USS San Marcosiksi, jotta aluksen nimi vapautuisi uudelle taistelulaivalle BB-35. Alus poistettiin alusluettelosta 10. lokakuuta 1911 ja se upotettiin maalilaivana Tangierinsalmessa Chesapeakenlahdella.
Piirros aluksen aseistuksen sijoittelusta.
Liz McClarnon

Liz McClarnon
Elizabeth Margaret "Liz" McClarnon (s. 10. huhtikuuta 1981 Liverpool) on englantilainen muusikko ja Atomic Kitten -yhtyeen jäsen. Hänet tunnetaan myös soolourastaan.
McClarnon on Atomic Kittenin alkuperäisjäsen. Hän julkaisi helmikuussa 2006 ensimmäisen soolosinglensä, coverin Barbra Streisandin laulusta "Woman in Love" (1980). Hän oli myös ehdolla maansa edustajaksi Eurovision laulukilpailussa 2007 kappaleella "Happy".
McClarnon on kihloissa jalkapalloilija Lee Trundlen kanssa.
Liz Mattsson

| Liz Mattsson> Henkilötiedot |
| --- | --- |
Koko nimi:  Liz Virginia Mattsson
Syntynyt: 3. toukokuuta 1988 (ikä 36)
Kansalaisuus:   suomalainen  ahvenanmaalainen (kotiseutuoikeus)
Poliitikko
Puolue:  Ahvenanmaan keskusta
Asema:  maakuntapäivien jäsen (2019–)
Kotipaikka:  Hammarland
Liz Virginia Mattsson (s. 3. toukokuuta 1988) on ahvenanmaalainen poliitikko keskustapuolueesta. Hän on toiminut Ahvenanmaan maakuntapäivien jäsenenä marraskuusta 2019.
Mattsson on ollut maakuntapäivien talous- ja elinkeinovaliokunnan jäsen joulukuusta 2019 kuuluttuaan sitä ennen lyhyen aikaa laki- ja kulttuurivaliokuntaan. Hän on myös Itämeren parlamentaarikkokonferenssin Ahvenanmaan valtuuskunnan jäsen.
Mattsson on koulutukseltaan agronomi, joksi valmistui Ruotsin maatalousyliopistosta Uppsalasta vuonna 2013. Ennen politiikkaan lähtöään hän oli Ahvenanmaan sadonkorjuujuhlien (ruots. Skördefesten på Åland) toiminnanjohtaja vuosina 2013–2019. Hän on myös tarjonnut maaseudun kehittämisen konsultointipalveluja Livi Landsbygd -yrityksen kautta.
Mattsson asuu Hammarlandissa. Hänen puolisonsa on sipulin- ja perunanviljelijä Johan Holmqvist. Mattsson varttui maanviljelijäperheessä Strömbolstadin kylässä pohjois-Sundissa.
Kreuzberg

Kreuzbergin sijainti Friedrichshain-Kreuzbergissa (iso kuva) ja Friedrichshain-Kreuzbergin sijainti Berliinissä (pieni kuva).
Kreuzbergin kartta.
Kreuzbergin hallintoalueen vaakuna vuosina 1956–2000.
Landwehrkanal Kreuzbergissa
Kreuzberg on Berliinin kaupunginosa (saks. Ortsteil). Se sijaitsee kaupungin vanhan keskustan, Mitten eteläpuolella. Kreuzbergin pinta-ala on 10,4 km², asukasluku 147 532 (31.12.2011) ja asukastiheys 14 213 as./km². Aiemmin Kreuzberg oli paitsi kaupunginosa, myös oma hallintoalueensa (Bezirk). Vuonna 2001 Kreuzbergin hallintoalue yhdistettiin Friedrichshainin kanssa Friedrichshain-Kreuzbergin hallintoalueeksi, jonka alaisuuteen Kreuzbergin kaupunginosa nykyään kuuluu.
Kreuzbergin katsotaan muodostuvan kahdesta luonteeltaan erilaisesta alueesta, joista yhä usein käytetään entisten postinumeroiden mukaisia, epävirallisia nimityksiä SO 36 ja SW 61. Alue SO 36 on tunnettu maahanmuuttajien ja erilaisten vaihtoehtoliikkeiden kaupunginosana, kun taas SW 61 on keskiluokkaisempi asuntoalue.
Kreuzberg oli 1970-luvulla Länsi-Berliinin köyhimpiä ja syrjäisimpiä kaupunginosia, mutta nykyisin siitä on tullut jälleen yhdistyneen kaupungin keskustassa sijaitseva kulttuurikeskus.
Väestö

Kaupunginosan asukkaista poikkeuksellisen suuri osa on maahanmuuttajia, etenkin turkkilaisia tai heidän jälkeläisiään. Vuonna 2006 Kreuzbergin asukkaista 31,6 prosenttia ei ollut Saksan kansalaisia. Vuonna 2020 jo suurin osa asukkaista oli turkkilaistaustaisia. Vaikka monikulttuurinen Kreuzberg yhä vetää monia puoleensa, sille ominaista on myös asukkaiden suuri työttömyysprosentti, jossa asukkaiden keskimääräiset tulot kuuluvat yhä Berliinin alhaisimpiin.
Sijainti

Idässä Kreuzbergia rajoittaa Spree-joki. Kanava Landwehrkanal kulkee Kreuzbergin poikki itä-länsisuunnassa. Kaupunginosan kautta kulkee myös Berliinin metron (U-Bahn) linja U1, jonka asemia ovat muun muassa Görlitzer Bahnhof sekä Kottbusser Tor.
Kulttuuri

Berliiniläinen punk rock -liike ja monet muut vaihtoehtokulttuurit ovat syntyneet Kreuzbergissä. Legendaarinen klubi SO36 on edelleen punkin keskuksia. Siellä vierailivat 1970-luvulla usein myös Iggy Pop and David Bowie. Noihin aikoihin se kilpaili New Yorkin CBGB:n kanssa maailman hienoimman uuden aallon musiikkikeskuksen asemasta.
Kreuzbergin nuorisokulttuuri on saanut huomattavasti vaikutteita myös afroamerikkalaisesta ja hip hop-kulttuurista, ja alueesta on tullut Berliinin rapin ja breakdancen keskus. Useimmat Kreuzbergin asukkaat ovat saksalaista tai turkkilaista syntyperää, mutta jotkut sikäläiset samastuvat pikemminkin amerikkalaisuuteen tai afroamerikkalisuuteen. Hip hopin toivat Kreuzbergiin varsinkin amerikkalaisten miehitysjoukkojen upseerien lapset ennen Saksan yhdistymistä.
Joka vuosi Kreuzbergissä järjestetään festivaali, Kulttuurien karnevaali (Karneval der Kulturen), jossa eri kulttuurit ja perinteet esittäytyvät värikkäissä katukulkueissa musiikkeineen, katuviihteineen, ruokalajeineen ja taide-esittelyineen.
Kreuzberg kirjallisuudessa ja musiikissa

Turkkilais-saksalainen elokuvaohjaaja Neco Celik kuvasi ensimmäisessä elokuvassaan Alltag amerikkalaisia vaikutteita Kreuzberin nuorisokulttuurissa. Hän sanoi: "Kreuzberg on eräänlainen biotooppi, jossa monet erilaiset kansallisuudet elävät, mutta jossa heidän elämänsä määräytyy ympäristön, ei kansallisuuden mukaan."
Sven Regenerin ensimmäisessä romaanissa Berlin Blues tapahtumat on sijoitettu Kreuzbergiin.
Englantilainen rock-yhtye Bloc Party on tehnyt Kreuzberg-nimisen laulun, joka sisältyy albumiin A Weekend in the City.
Kreuzbergille tunnusomaista boheemista elämäntyyliä kuvastaa myös englantilaisen laulajan ja sanoittajan Sam Duckwirthin laulu Find the time albumilla Searching for the Hows and Whys. Laulun alkusanat ovat suomennettuina: "Me teemme luetteloja, me teemme suunnitelmia kirjojen kirjoittamisesta, yhtyeiden perustamisesta tai muutosta Kreuzbergiin ja pakenemisesta yöhön. Pakatkaa siis matkalaukkunne ja ottakaa ohjat käsiinne. Sinä ja minä, mennään, seuraavan kerran kun olet yksin tai seuraavan kerran kun olet vapaa."
Aiheesta muualla

Wikimedia Commonsissa on kuvia tai muita tiedostoja aiheesta .
friedrichshain-kreuzberg.de, the website of the combined borough (in German)
the SO36 Club
photos of Kreuzberg
a photowalk through Kreuzberg
Carnival of Cultures (English)[vanhentunut linkki]
Landwehrkanal ja sen ylittävä silta Kreuzbergissä
Görlitzer Bahnhofin metroasema
Oranienplatz vappuna
Kreuzbergin katuja